হলিউডে অভিষেক নিয়ে রীতিমতে উত্তেজিত প্রিয়ঙ্কা চোপড়া। যার জন্য তিনি বলিউডে আপাতত কোনও নতুন কাজ নিচ্ছেন না। সবাইকে বলে দিয়েছেন আগে হলিউডের রুটিনটা পরিষ্কার করবেন তারপর তিনি বলিউড নিয়ে ভাববেন। কিন্তু, যে হলিউড নিয়ে এত উৎফুল্ল পিগি চপস, সেইখানেই ধাক্কা। ‘বেওয়াচ’-এর পোস্টারেই বাদ পড়লেন তিনি। 

মার্কিন মিডিয়া প্রিয়ঙ্কা চোপড়াকে নিয়ে প্রচুর কভারেজ করছে। অনেককে বলতেও শোনা যাচ্ছে ভারতীয় এই কন্যেকে নিয়ে এত আদিখেত্যার কী আছে। মিডিয়ার এমন ফোকাস সত্ত্বেও প্রিয়ঙ্কা বাদ! কেউ বিশ্বাসই করতে চাইছেন না। 
‘বেওয়াচ’-এর অবশ্য দাবি, ছবিতে খলনায়িকার ভূমিকায় অভিনয় করছেন প্রিয়ঙ্কা। তাই পিগি চপসকে নিয়েই বিশেষ পোস্টার হবে। যাতে সমস্ত ফোকাসই থাকবে তাঁর উপরে। এই বিশেষ পদ্ধতিতেই প্রিয়ঙ্কাকে ‘বেওয়াচে’ প্রোমোট করা হবে বলে নাকি সিদ্ধান্ত হয়েছে। এমনটাই হলে ভাল। প্রিয়ঙ্কার চিন্তাও কমবে। ভারতীয় সিনেমাপ্রেমীরাও হাফ ছাড়বেন।